**PROCES VERBAL**

**al ședinței Consiliului de Supraveghere**

**al Instituției Publice Compania „Teleradio-Moldova”**

**nr. 28 din 18.12.2020**

Au participat membrii Consiliului de Supraveghere:

Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi, Larisa Călugăru.

Invitați:

Olga Bordeianu, director general al IP Compania „Teleradio-Moldova”;

Ecaterina Stratan, director general-adjunct (Televiziune);

Veaceslav Gheorghișenco, director general-adjunct (Radiodifuziune);

Cornelia Stefoglu, director general-adjunct (Multimedia);

Galina Blanaru, director financiar;

Vasile Mija, șef redacție (Redacția dezbateri, documentare, coproducție și investigații);

Tatiana Fișer, redactor prezentator (moderator dezbateri).

Ședința s-a organizat prin Skype și s-a înregistrat audio.

S-a pus la vot începerea ședinței: ora 13:00.

**S-a votat: „PRO” - 6 voturi** (Violeta Cojocaru, Tatiana Munteanu, Daniela Mițelea, Larisa Călugăru, Veaceslav Vlad, Alexandru Vasilachi).

**DECIZIE**

###### Se aprobă Ordinea de zi a ședinței din 18 decembrie 2020 a Consiliului de Supraveghere al IP Compania „Teleradio-Moldova”:

1. Gradul de îndeplinire a recomandărilor CS pe parcursul anului 2020 de către destinatarii din cadrul Companiei IP Teleradio-Moldova. (Raportor -V. Cojocaru-Președinte CS);

2. Monitorizarea emisiunii "Butonul Roșu" de la TV (18 noiembrie -16 decembrie) și "Spațiul public" de la Radio Moldova (2 decembrie - 16 decembrie). (Raportori-membrii CS);

3. Diverse.

2. Prezenta decizie intră în vigoare din ziua adoptării.

**S-a votat: „PRO” 6 voturi** (Violeta Cojocaru, Tatiana Munteanu, Daniela Mițelea, Larisa Călugăru, Veaceslav Vlad, Alexandru Vasilachi).

**Se pune în discuție subiectul cu nr. 1** Gradul de îndeplinire a recomandărilor CS pe parcursul anului 2020 de către destinatarii din cadrul Companiei IP Teleradio-Moldova

Președintele Consiliului de Supraveghere a prezentat *Registrul de urmărire a implementării deciziilor Consiliului de Supraveghere de către IP Compania „Teleradio-Moldova”.* Membrii CS au constatat că majoritatea din recomandările făcute de CS au fost executate de către IP Compania „Teleradio-Moldova” în decursul anului 2020.

Dna Olga Bordeianu a menționat că unele recomandări nu au putut fi realizate din cauza situației epidemiologice din Republica Moldova și au fost amânate pentru anul 2021.

Dna Violeta Cojocaru a solicitat indicarea în *Registrul de urmărire a implementării deciziilor Consiliului de Supraveghere de către IP Compania „Teleradio-Moldova”* a funcțiilor persoanelor responsabile de îndeplinirea deciziilor CS.

Președintele Consiliului de Supraveghere a propus ca *Registrul de urmărire a implementării deciziilor Consiliului de Supraveghere de către IP Compania „Teleradio-Moldova”* să fie parte integrantă a Raportului anual de activitate prezentat Consiliului Audiovizual.

 Președintele Consiliului de Supraveghere a supus votului următoarea

**DECIZIE**

1. Se ia act de gradul de îndeplinire a recomandărilor CS pe parcursul anului 2020 de către destinatarii din cadrul Companiei IP „Teleradio-Moldova”;
2. Se decide ca Registrul de urmărire a implementării deciziilor CS de către Compania IP „Teleradio-Moldova” să fie parte integrantă a Raportului anual de activitate prezentat Consiliului Audiovizual;
3. Se recomandă indicarea funcțiilor persoanelor responsabile de îndeplinirea deciziilor CS;
4. Prezenta hotărâre intră în vigoare din ziua adoptării.

**S-a votat: „PRO” 6 voturi** (Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi, Larisa Călugăru);

**Se pune în discuție subiectul cu nr. 2** - Monitorizarea emisiunii „Butonul Roșu” de la TV (18 noiembrie -16 decembrie) și „Spațiul public” de la Radio Moldova (2 decembrie - 16 decembrie)

Membrii CS au analizat emisiunea „Butonul Roșu” de la TV în perioada 18 noiembrie - 16 decembrie. Dna Violeta Cojocaru a remarcat că pe site [www.trm.md](http://www.trm.md), la prezentarea emisiunii „Butonul Roșu” este menționat că această emisiune este un talk show destinat partidelor politice, dar, de fapt, această emisiune are un spectru mult mai larg, fiind destinată întregii societăți. Este o emisiune la care participă atât reprezentanții partidelor politice, cât și reprezentanți ai societății civile: experți în domeniu, reprezentanți a diverselor ONG-uri, etc. Dna Violeta Cojocaru a mai menționat că în cadrul celor cinci emisiuni monitorizate (18 noiembrie -16 decembrie) au participat reprezentanți a diverselor partide, care s-au manifestat diferit, în funcție de gradul de educație și emotivitate, aceasta a crerat anumite deficiențe moderatoarei. Emisiunea „Butonul Roșu” presupune și anumite riscuri, cum ar fi: neprezentarea invitaților la emisiune, cu toate că își anunță prezența; schimbări în situația politică din țară, etc.

Dna Violeta Cojocaru a făcut o analiză a punctelor forte și a punctelor slabe ale emisiunii „Butonul Roșu”.

**La punctele forte au fost menționate:**

1. Reprezentativitate bună (Au fost reprezentanții tuturor partidelor politice);
2. Amenajarea optimală a sudioului în care se desfășoară emisiunea;
3. Ora la care se difuzează emisiunea (Este o oră de maximă audiență);

**La punctele slabe au fost menționate:**

1. Vestimentația necorespunzătoare a prezentatoarei. (În unele cazuri prezentatoarea purta o vestimențație care sustrăgea atenția telespectatorilor de la subiectul temei);
2. Comiterea unor inexactități în prezentarea persoanelor invitate în platoul de emisie.
3. Repartizarea neuniformă a timpului de emisie ocupat de invitați. (Din cauza temperamentului diferit al invitaților, unii ocupă mai mult spațiu de emisie decât alții, deși prezentatoare se străduie să ofere întrebări în aceiași măsură tuturor invitaților).

Dna Violeta Cojocaru consideră că „Butonul Roșu” este o emisiune interesantă și necesară societății.

Dna Daniela Mițelea: „În unele emisiuni, dna Oxana Mititelu nu prea reușește să modereze, ar fi bine ca prezentatoarea să fie mai încrezătoare și un pic mai severă cu acei invitați care ocupă prea mult timp inutil și deraiază de la tema emisiunii”.

Membrii CS au menționat că au monitorizat această emisiune și în luna februarie 2020, în urma cărei a fost emisă decizia CS Nr. 13 din 11.02.2020, cu următoarele recomandări:

a) să se adapteze luminile la condițiile din platou și să fie diminuată lumina roșie din spatele invitaților și a moderatorului;

b) moderatorul să intervină prompt în cazurile în care invitații speculează cu informații false sau depășite.

Membrii CS au constatat că IP Compania „Teleradio-Moldova” a ținut cont de recomandările din decizia CS Nr. 13 din 11.02.2020.

Membrii CS s-au interesat despre audiența acestei emisiuni.

Dna Ecaterina Stratan a menționat că emisiunea „Butonul Roșu” are un raiting destul de înalt, cca 58 000 - 59 000 de telespectatori privesc această emisiune. Dna Ecaterina Stratan a mulțumit membrilor CS de recomandările făcute și a menționat că Compania va ține cont și în continuare de recomandările făcute de Consiliul de Supraveghere, deoarece acestea duc la îmbunătățirea calității emisiunii și creșterea gradului de audiență.

Membrii CS au analizat emisiunea „Spațiul public” de la Radio Moldova.

Dna Violeta Cojocaru a menționat că „Spațiul public” este o emisiune care se transmite zilnic, lă o ora 10:15 dimineața și are o durată de 45 de minute.

În urma analizei făcute de Dna Violeta Cojocaru s-a constatat:

1. Temele emisiunilor sunt actuale și de interes public (de ex: Promovarea programelor europene, guvernanța de mediu; necesitatea promovării transportului ecologic, drepturile omului etc.)
2. Întrebările puse invitaților de către prezentatoare sunt pertinente.

Dna Violeta Cojocaru s-a interesat care este audiența emisiunii „Spațiul public”.

Dna Tatiana Fișer, prezentatoarea emisiunii „Spațiul public”: „Emisiunea se axează pe subiecte social-economice, de actualitate. Încercăm, împreună cu invitații, să informăm publicul cu privire la anumite programe lansate pe diverse domenii, să identificăm soluții la întrebările care îi interesează pe cetățeni, încercăm să ne pliem pe necesitățile de cunoaștere și implicare activă a cetățeanului în viața socială”. Dna Tatiana Fișer a menționat că tematica emisiunii se planifică cu două săptămâni înainte de emisiune. Deoarece evenimentele în societate sunt în permanență schimbare, dna Tatiana Fișer a cerut permisiunea CS de a planifica tematica emisiunilor doar cu o săptămână înainte de emisiune.

Membrii CS au menționat că această întrebare ține de competența nemijlocit a Companiei și a solicitat părea directorului-adjunct, dl Veaceslav Gheorghișenco.

Dl Veaceslav Gheorghișenco: „Practica de planificare a emisiunilor a fost dintotdeauna respectată la radio. Datorită planificării noi putem urmări diversitatea temelor și autorilor pentru a nu comite unele depășiri sau limitări și pentru a acoperi interesele întregului segment de radioascultători”. Dl Veaceslav Gheorghișenco a menționat că administrația acceptă de fiecare dată schimbările în program, atunci când realizatorii vin cu anumite teme de actualitate la zi.

Dna Larisa Călugăru s-a interesat de ce au fost propuse pentru analiză anume aceste două emisiuni: „Spațiul public” și „Butonul Roșu”, ele având concepte și tematici complet diferite.

Dna Violeta Cojocaru a explicat că nu s-a cerut ca membrii CS să facă o analiză comparativă a acestor două emisiuni, dar să analizeze fiecare emisiune în parte. Emisiunea „Butonul Roșu” a mai fost monitorizat de CS în luna februarie și se cerea de făcut o constatare a gradului de implementare a recomandărilor CS”.

Dna Larisa Călugăru consideră că emisiunea „Spațiul public” de la Radio Moldova este o emisiune cognitivă, interesantă și interactivă. La momentul de față nu există o emisiune la TV Moldova 1, care ar putea fi comparată cu „Spațiul public”. Dna Larisa Călugăru consideră că prezentatoarea Tatiana Fișer, de la „Spațiul public”, este net superioară prezentatoarei Oxana Mititelu, de la „Butonul Roșu”.

Dna Larisa Călugăru a propus ca Compania să caute posibilități ca emisiunea „Spațiul public” să poată fi difuzată și la TV Moldova 1 sau să fie lansată o emisiune nouă cu același concept ca „Spațiul public” și la TV Moldova 1.

Dna Tatiana Munteanu a constatat calitatea înaltă a sunetului la emisiunile „Spațiul public” plasate pe site trm.md și s-a interesat dacă aceste emisiuni sunt prelucrate înainte de a fi plasate pe site.

Dna Cornelia Stefoglu a menționat că Radio emite într-o calitate destul de bună, sunt respectate toate standardele, la plasarea pe site se folosește un program specializat în care se dau parametrii necesari site-ului.

Violeta Cojocaru a menționat că pe site sunt greu de identificat emisiunile mai vechi, deoarece este indicată doar data emisiunii, dar nu și tema emisiunii.

Dna Cornelia Stefoglu a menționat că la momentul de față se muncește la capitolul abordării completărilor emisiunilor pe site, în special, a emisiunilor de la Radio și în scurt timp vor putea fi remarcate schimbări pozitive în acest domeniu. Emisiunile vor putea fi identificate după tema emisiunii, numele invitaților și va fi plasată chiar și câte o fotografie ce prezintă tematica fiecărei emisiunii.

Președintele Consiliului de Supraveghere a supus votului următoarea

**DECIZIE**

1. Se ia act de rezultatul monitorizării emisiunii Butonul Roșu de la TV (18 noiembrie -16 decembrie);

a. Se constată îndeplinirea recomandările CS potrivit deciziei Nr.13 din 11.02.2020;

Se recomandă:

* documentarea mai aprofundată a prezentatoarei emisiunii „Butonul Roșu” referitor la persoanele invitate în platoul de emisie;
* revederea pe site www. trm.md a textului de prezentare a emisiunii;
1. Se ia act de rezultatul monitorizării emisiunii „Spațiul public” de la Radio Moldova (2 decembrie - 16 decembrie);
2. Prezenta hotărâre intră în vigoare din ziua adoptării.

**S-a votat: „PRO” 6 voturi** (Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi, Larisa Călugăru).

**Se pune în discuție subiectul cu nr. 3** -– Diverse

Dna Larisa Călugăru a adresat dnei director general o întrebare cu privire la numărul de angajați din cadrul Companiei infectați cu Covid-19. Dna Olga Bordeianu a menționat că se va documenta cu situația la zi și va informa CS în cazul că nu vor exista anumite restricții privind diseminarea acestei informații. Dna Larisa Călugăru a reiterat că se interesează doar de numărul de persoane infectante, dar nu și de datele cu caracter personal ale angajaților.

Președintele CS a informat membrii CS cu privire la anunțarea de către Consiliul Audiovizualului a concursului cu privire la suplinirea a trei locuri vacante în Consiliul de Supraveghere. În urma publicării anunțului în Monitorul Oficial al Republicii Moldova, timp de 30 de zile candidații vor depune actele la Consiliul Audiovizualului și la sfârșit de ianuarie 2020 va fi organizat concursul.

Membrii CS au discutat pe marginea subiectelor care vor completa agenda ședințelor viitoare a CS.

S-a pus la vot închiderea ședinței: ora 14:10.

**S-a votat: „PRO” - 6 voturi** (Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi, Larisa Călugăru)

**Au semnat:**

**Președintele**

**Consiliului de Supraveghere Violeta COJOCARU**

**Secretarul**

**Consiliului de Supraveghere Tatiana MUNTEANU**